NORMATIVA DE LA UNIVERSITAT D'ALACANT PER A LA REGULACIÓ DELS CONCURSOS D'ACCÉS ALS COSSOS DOCENTS UNIVERSITARIS EN MODALITAT NO PRESENCIAL - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5796)
  + [Valencià](/va/acuerdo/5796)






Selector de idioma

Leer

* [Español](/es/acuerdo/5796)
* [Valencià](/va/acuerdo/5796)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





NORMATIVA DE LA UNIVERSITAT D'ALACANT PER A LA REGULACIÓ DELS CONCURSOS D'ACCÉS ALS COSSOS DOCENTS UNIVERSITARIS EN MODALITAT NO PRESENCIAL[Butlletí Oficial Universitat d'Alacant](/ca/Publicacion)
====================================================================================================================================================================================================

Secretaria General

Butlletí Oficial Universitat d'Alacant





NORMATIVA DE LA UNIVERSITAT D'ALACANT PER A LA REGULACIÓ DELS CONCURSOS D'ACCÉS ALS COSSOS DOCENTS UNIVERSITARIS EN MODALITAT NO PRESENCIAL

Data d'aprovació
:   28/05/2020

Data de publicació
:   28/05/2020

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=5796.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5796)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5796)
  + [Compartir acuerdo en 

    X](https://twitter.com/intent/tweet?via=UA_Universidad&text=NORMATIVA DE LA UNIVERSITAT D'ALACANT PER A LA REGULACIÓ DELS CONCURSOS D'ACCÉS ALS COSSOS DOCENTS UNIVERSITARIS EN MODALITAT NO PRESENCIAL&url=https://www.boua.ua.es/va/acuerdo/5796)

**Títol:** NORMATIVA DE LA UNIVERSITAT D'ALACANT PER A LA REGULACIÓ DELS CONCURSOS D'ACCÉS ALS COSSOS DOCENTS UNIVERSITARIS EN MODALITAT NO PRESENCIAL

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 28 de maig de 2020

El Consell de Govern de la Universitat d'Alacant, en la sessió ordinària del dia 28 de maig de 2020, ha aprovat per unanimitat la

NORMATIVA DE LA UNIVERSITAT D’ALACANT PER A LA REGULACIÓ DELS CONCURSOS D’ACCÉS ALS COSSOS DOCENTS UNIVERSITARIS EN MODALITAT NO PRESENCIAL

El Reial Decret 463/2020, de 14 de març, pel qual es declara l’estat d’alarma per a la gestió de la situació de crisi sanitària ocasionada per la COVID-19, ha suspès l’activitat educativa presencial en tots els centres i etapes, cicles, graus, cursos i nivells d’ensenyament, inclòs l’ensenyament universitari, i també qualssevol altres activitats educatives o de formació impartides en altres centres públics o privats, i indican que durant el període de suspensió es mantindran les activitats educatives a través de les modalitats a distància i «on line», sempre que siga possible. Aquest mateix Reial Decret, estableix, en la disposició addicional tercera, la suspensió de terminis administratius per a la tramitació dels procediments de les entitats del sector públic, que es reprendran en el moment en què perda vigència aquest Reial Decret o, si escau, les pròrrogues d’aquest.

D’altra banda, les mesures per a tornar a la normalitat es preveuen en diferents fases, de manera gradual, i considerant diferents graus de mobilitat. En conseqüència, algunes de les Comissions de Selecció van poder tenir problemes per a la constitució i actuació presencial de tots els seus membres en els terminis establits, més encara quan per a això és necessari de vegades el desplaçament des d’altres universitats. Un raonament semblant és també vàlid per a l’assistència presencial de les persones aspirants.

Aquesta normativa té per objectiu regular els concursos d’accés a places dels cossos docents universitaris de la Universitat d’Alacant en modalitat no presencial, però sense pretendre fer-ne una regulació completa i exhaustiva, sinó limitada a les qüestions especials i a les particularitats que tenen aquests concursos, que es faran en una modalitat no presencial. Per això, en tot el que no preveu aquesta normativa , serà aplicable la Normativa de la Universitat d’Alacant per a la regulació dels concursos d’accés als cossos docents universitaris. Per aquesta raó, en aquesta normativa s’ha fet una regulació especial únicament d’aquelles qüestions que així ho requerien.

L’article 14 de la Llei 39/2015, d’1 d’octubre, regula el dret i l’obligació de la ciutadania de relacionar-se amb les Administracions Públiques, sobre la base de la llibertat de les persones físiques per a triar si aquestes comunicacions les fan a través de mitjans electrònics o no, tret que estiguen obligades a fer-ho. L’apartat 3 d’aquest mateix article assenyala que, reglamentàriament, les Administracions podran establir l’obligatorietat de relacionar-se amb aquestes a través de mitjans electrònics per a alguns procediments i col·lectius de persones físiques que, per raó de la capacitat econòmica, tècnica, dedicació professional o altres motius que tinguen, quede acreditat que tenen accés i disponibilitat dels mitjans electrònics necessaris. Idèntica redacció té l’article 16.5 de la Llei 19/2015, d’1 d’octubre, a la possibilitat de regular reglamentàriament l’obligació de presentar determinats documents per mitjans electrònics. En aquest context, pot garantir-se que el col·lectiu que aspira a una plaça que pertany als cossos docents universitaris en una universitat, té el grau de qualificació acadèmica i professional necessaris i té els mitjans electrònics adequats per a presentar electrònicament la documentació requerida, com també per a participar en el concurs de forma no presencial utilitzant mitjans electrònics.

Aquesta normativa és d’àmbit temporal, per la qual cosa la vigència que té està limitada a la duració de la situació de no presencialitat motivada per la situació, l’evolució i les perspectives de la COVID-19. Una vegada que es torne a la normalitat i els concursos puguen fer-se de manera presencial, aquesta normativa quedarà sense efecte.

Article 1. Objectiu i àmbit d’aplicació.

1. Aquesta normativa té per objectiu regular els concursos d’accés a les places dels cossos docents universitaris de la Universitat d’Alacant, en modalitat no presencial.

2. En tot el que no preveu aquesta normativa , serà aplicable la Normativa de la Universitat d’Alacant per a la regulació dels concursos d’accés als cossos docents universitaris.

Article 2. Determinació del caràcter no presencial del concurs i actuacions que cal seguir.

1. És competència de la Comissió de Selecció establir el caràcter no presencial del concurs, seguint les instruccions que, a aquest efecte, dicte la Universitat d’Alacant. Establit aquest caràcter no presencial, totes les actuacions de la Comissió de Selecció amb les persones aspirants es desenvoluparan de forma no presencial.

2. Amb la finalitat que puga produir-se l’oportuna interacció entre les persones aspirants i/o les persones integrants de la Comissió de Selecció que pogueren assistir de forma no presencial, s’ha de fer ús d’eines que permeten una videoconferència grupal en la qual tots els assistents puguen interactuar.

3. Podrà ser utilitzada qualsevol aplicació disponible a través dels serveis externs de la Universitat d’Alacant que compten amb subscripció institucional (plataformes de Google i Microsoft Office 365). Els membres de la Comissió de Selecció pertanyents a la Universitat d’Alacant hauran d’accedir als serveis de Google o Microsoft a través del compte bljqdyizsubow @kcjiar.mj.om n @osrxsur.nb.hr, respectivament. En qualsevol cas, la Unitat d’Accés PDI del Servei de Selecció i Formació, amb el suport del Servei d’Informàtica, facilitarà, a cada Comissió de Selecció, almenys dos enllaços permanents (un privat i un altre públic) en la plataforma de videoconferència Google Meet.

4. Per a garantir les sessions públiques per a les diferents actuacions de la Comissió de Selecció establides en la normativa de la Universitat d’Alacant per a la regulació dels concursos d’accés als cossos docents universitaris, es publicarà, juntament amb la convocatòria per a l’acte de presentació, la forma en què podrà seguir-se de forma no presencial, tant aquest acte de presentació, com la resta d’actuacions que requereixen de sessió pública.

Article 3. Acte de constitució i sessions internes de la Comissió de Selecció

Tant l’acte de constitució de la Comissió de Selecció com la resta de sessions no públiques d’aquesta, podrà fer-se de forma no presencial de totes, o de part, de les persones integrants d’aquesta. La convocatòria que a aquest efecte ha de fer el president o la presidenta de la Comissió , tenint en compte el contingut de l’article 17 de la Llei 40/2015, d’1 d’octubre, de Règim Jurídic del Sector Públic, indicarà les condicions en què tindrà lloc la sessió, el sistema de connexió i, en si escau, els llocs en què estiguen disponibles els mitjans tècnics necessaris per a assistir a la reunió i participar-hi.

Article 4. Acte de presentació

1. Establit el caràcter no presencial del concurs, l’actuació de la Comissió de Selecció amb les persones aspirants en l’acte de presentació es desenvoluparà de forma no presencial.

2. La convocatòria per a l’acte de presentació haurà d’indicar, si escau, si el desenvolupament del concurs s’ha establit en modalitat no presencial i la manera en què les persones aspirants han de fer arribar la documentació requerida. En aquest cas, s’indicarà expressament que les persones aspirants han d’aportar únicament còpia digital de l’historial acadèmic, docent i investigador, i també del projecte docent i investigador. Així mateix, hauran d’aportar una única còpia digital de les publicacions i documents acreditatius dels mèrits adduïts. La Universitat podrà requerir en qualsevol moment els originals dels documents acreditatius del compliment dels requisits ja presentats o dels mèrits al·legats en el currículum.

Article 5. Desenvolupament de les proves

Establit el caràcter no presencial del concurs, l’actuació de la Comissió de Selecció amb les persones aspirants en el desenvolupament de les proves es farà de forma no presencial. Tant les exposicions orals de totes les persones aspirants, com les preguntes, aclariments i debat que sol·licite la Comissió , es faran mitjançant una videoconferència grupal en la qual totes les persones assistents podran interactuar.

Disposició addicional primera. Referències a mitjans virtual o plataforma

Qualsevol referència a lloc o estança en la Normativa de la Universitat d’Alacant per a la regulació dels concursos d’accés als cossos docents universitaris s’entendrà referida en aquesta normativa a mitjà virtual o plataforma.

Disposició addicional segona. Habilitació per al desenvolupament i la interpretació d’aquesta normativa

S’habilita el Vicerectorat amb competències en matèria de Professorat per a formular totes les instruccions que siguen necessàries per a desenvolupar o interpretar el contingut d’aquesta normativa

Disposició transitòria primera. Concursos iniciats amb anterioritat.

Aquells concursos iniciats amb anterioritat a l’entrada en vigor d’aquesta normativa podran acollir-se al que indica aquesta normativa sempre que les persones aspirants en el concurs així ho expressen en escrit dirigit al rector o rectora de la Universitat.

Disposició final primera. Vigència.

Aquesta normativa estarà en vigor fins que finalitze la situació de no presencialitat motivada per la situació, evolució i perspectives de la COVID-19.

Disposició final segona. Entrada en vigor.

Aquesta normativa entrarà en vigor l’endemà de la seua publicació en el Butlletí Oficial de la Universitat d’Alacant, després de ser aprovada pel Consell de Govern.





[Carretera Sant Vicent del Raspeig s/n  
03728 Sant Vicent del Raspeig - Alacant  
 Tel. 71 699 5976 - Fax 78 472 5507](https://www.google.es/maps/@76.696040,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12029&trk=tyah&trkInfo=tarId%3P2062156001310%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)